Suomen Uutiset (verkkolehti)

Suomen Uutiset on Perussuomalaiset-puolueen ylläpitämä suomalainen verkkolehti ja uutispalvelu, joka on puolueen äänenkannattaja paperilla julkaistavan Perussuomalainen-lehden rinnalla.

Suomen Uutiset aloitti ilmestymisensä verkossa 6. joulukuuta 2014. Se on nimetty perussuomalaisia edeltäneen Suomen Maaseudun Puolueen vuonna 1995 lakkautetun Suomen Uutiset -sanomalehden mukaan, jonka seuraaja se katsoo olevansa. Suomen Uutisten päätoimittajana on alusta alkaen toiminut Matias Turkkila. Suomen Uutisten ja Perussuomalaisen toimitus on yhteinen, mutta Perussuomalainen ilmestyy paperisena yhä vanhalla nimellään.

Suomen Uutiset ei ole sitoutunut Julkisen sanan neuvoston journalistin ohjeisiin.

Lähteet

Suomalaiset puoluelehdet
Perussuomalaiset
Suomalaiset verkkolehdet